|  |  |
| --- | --- |
|  |  |
| Република Србија |
| Аутономна покрајина Војводина |
| ГРАД КИКИНДА  **ГРАДСКА УПРАВА**  **Комисија за спровођење поступка прибављања, отуђења**  **и давања у закуп непокретности и покретних ствари**  **у јавној својини града Кикинде**  Број: III-01-463-7/2023  Дана: 06.03.2023. године  К и к и н д а |
| Трг српских добровољаца 12, 23300 Кикинда, тел: 0230/410-224, e-mail:dusan.olickov@kikinda.org.rs; | |

На основу члана 17. и 18. Одлуке о грађевинском земљишту („Сл. лист града Кикинде“, број 31/2021), Решења о отуђењу из јавне својине града Кикинде катастарске парцеле број 21846 KO Кикинда из јавне својине града Кикинде („Службени лист града Кикинде“, број 3/2023), Комисија за спровођење поступка прибављања, отуђења и давања у закуп непокретности и покретних ствари у јавној својини града Кикинде, доноси

**ЗАКЉУЧАК**

**О ОБУСТАВИ ЈАВНОГ ОГЛАСА ЗА ОТУЂЕЊЕ**

**КАТАСТАРСКЕ ПАРЦЕЛЕ БРОЈ 21846 КО КИКИНДА ИЗ ЈАВНЕ СВОЈИНЕ ГРАДА КИКИНДЕ**

**ОБУСТАВЉА СЕ** Јавни оглас за отуђење катастарске парцеле број 21846 КО Кикинда из јавне својине града Кикинде, **прикупљањем писмених понуда,** бројIII-01-463-7/2023 од 02.02.2023. године.

**ОДЛАЖЕ СЕ** до даљњег ново јавно оглашавање на основу Решења Скупштине града Кикинде o отуђењу катастарске парцеле број 21846 КО Кикинда из јавне својине града Кикинде.

Уплаћени износ на име депозита биће враћен свим учесницима у поступку до коначне одлуке о новом оглашавању.

Закључак ступа на снагу даном доношења.

**Образложење**

Комисија за спровођење поступка прибављања, отуђења и давања у закуп непокретности и покретних ствари у јавној својини града Кикинде (у даљем тексту: Комисија) расписала је 02.02.2023. године Јавни оглас за отуђење катастарске парцеле број 21846 КО Кикинда из јавне својине града Кикинде у поступку прикупљањa писмених понуда.

Јавним огласом одређен је рок за подношење понудадо 15:00 часова, дана 06.03.2023. године, као и сам поступак отварања писмених понуда који ће се одржати дана 08.03.2023. године у 12:00 часова, у згради Градске управе града Кикинде, сала број 51.

Комисији је дана 06.03.2023. године достављено обавештење Секретара Секретаријата за имовинско-правне послове и комуналне делатности о потреби обуставе поступка јавног оглашавања, заведено под бројем III-01-463-1/2023, због сазнања од значаја за стратешко одлучивање о отуђењу горе наведене парцеле.

Док се надлежни органи града Кикинде не одлуче о новом оглашавању на основу Решења Скупштине града Кикинде o отуђењу катастарске парцеле број 21846 КО Кикинда, најцелисходније је да се поступак заказан за 08.03.2023. године обустави са данашњим даном, односно 06.03.2023. године.

На основу наведеног решено је као у диспозитиву Закључка.

**ПРЕДСЕДНИК КОМИСИЈЕ**

**Душан Оличков, с.р.**